
R E F E R A T   D E   A P R O B A R E 
privind rectificarea  bugetului local al Municipiului Brad pe anul 2026

La bugetul local al Municipiului Brad pe anul 2026 s-au încasat venituri în plus față de cele prognozate în cuantum de 22.154,71 mii lei, din care:
- suma de 336,81 mii lei de la Agenția pentru Dezvoltare Regională, pentru proiectul ”Dezvoltarea infrastructurii de învățământ antepreșcolar și preșcolar în Mun. Brad, Jud. Hunedoara”; 
- suma de 18.845 mii lei de la Ministerul Investițiilor și Proiectelor Europene Agenția pentru Dezvoltare Regională, pentru proiectul "Dezvoltarea rețelelor inteligente de  distribuție a gazelor naturale in municipiul brad, județul Hunedoara";
- suma de 77,90 mii lei de la Ministerul Investițiilor și Proiectelor Europene Agenția pentru Dezvoltare Regională, pentru proiectul ”Înființare Centru Comunitar prin reconversia Platformei E.M. Țebea din municipiul Brad”;
- suma de 2.895 mii lei din sume defalcate din taxa pe valoare adăugată pentru finanțarea Programului Național „Masă sănătoasă”, pe anul 2026.
	Astfel, veniturile se stabilesc în sumă de 168.717,58 mii lei, iar cheltuielile în sumă de 168.858,22 mii lei, după cum rezultă din Referatul nr. 31755/03.06.2026 al Serviciului Buget, Finanțe, Contabilitate, Taxe și Impozite Locale din aparatul de specialitate al Primarului Municipiului Brad.
	Veniturile bugetului local al Municipiului Brad pe anul 2026 se majorează cu suma de 22.154,71 mii lei la următoarele capitole bugetare:
- 11.02.  ”Sume defalcate din T.V.A.”  ..........................  2.895,00 mii lei;
- 42.02.  ”Subvenții de la bugetul de stat ” ..................  19.012,64 mii lei;
- 45.02.  ”Sume primite de la UE în contul plăților efectuate și prefinanțări”......... 247,07 mii lei.
	 Cheltuielile bugetului local al Municipiului Brad pe anul 2026 se majorează cu suma de 22.154,71 mii lei la următoarele capitole bugetare: 
- 65.02. ”Învățământ”    .....................................................       3.231,81 mii lei;
- 70.02. ”Locuințe, servicii și dezvoltare publică”    ..........    18.922,90 mii lei.
 	Suma de 774,77 mii lei, reprezentând subvenție achitată în avans și neutilizată de către S.C. TERMICA BRAD S.A. pentru sezonul rece 2025 – 2026, care a fost încasată ca și plăți efectuate în anul precedent și recuperate în anul curent, va fi utilizată la Capitolului bugetar 81.02 ”Combustibili și energie”  - titlul bugetar ”Subvenții”, pentru achitarea subvenției la energia termică livrată populației în sistem centralizat pentru sezonul rece 2026 – 2027.
În urma modificărilor intervenite în secțiunea de dezvoltare se modifică Raportul privind rezultatele etichetării cheltuielilor bugetare detaliat pe capitole și surse de finanțare a obiectivelor de investiţii cuprinse în Programul de investiţii publice pe anul 2026. 
	În contextul celor de mai sus, am inițiat prezentul proiect de hotărâre prin care am propus rectificarea bugetului local al Municipiului Brad pe anul 2026 și îl supun spre dezbatere și aprobare plenului Consiliului Local al Municipiului Brad în forma prezentată.     
	Invoc în susţinerea propunerii mele prevederile Secţiunii a 2-a din Legea nr. 43/2026 a bugetului de stat pe anul 2026, cu modificările și completările ulterioare, ale art. 7 alin. (1), alin. (5) și alin. (6) din O.U.G. nr. 75/2024 privind reglementarea etichetării cheltuielilor bugetare şi cheltuielilor fiscale pentru bugetarea verde, ale art.1 alin. (2), art. 2 pct. 47, art. 8  și art. 19 alin. (2) din  Legea nr. 273/2006 privind finanţele publice locale, cu modificările şi completările ulterioare, ale Hotărârii Guvernului României nr. 382/2026 privind repartizarea pe unităţi/subdiviziuni administrativ-teritoriale şi pe unităţi de învăţământ a sumei prevăzute în Legea bugetului de stat pe anul 2026 nr. 43/2026 pentru finanţarea Programului naţional "Masă sănătoasă", ale art. 88, art. 129 alin. (1),  alin. (2) lit. b) și alin. (4) lit. a) din O.U.G. nr. 57/2019 privind Codul administrativ, cu modificările şi completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

